open-index/open-wikipedia-markdown huggingface dataset:
Andrejs Gromovs

**Andrejs Gromovs (Diderihsens, Ditrihsens)** (; dzimis , miris ) bija viens no pirmajiem Krievijas mēmā kino aktieriem. Darbojās arī kā kinorežisors un scenārists.

Pirmoreiz parādās aktieru sarakstos Vedenskas tautas nama (*Введенский народный дом*) Maskavā aktieru trupā 1908. gadā. Tajā pašā gadā sāka piedalīties krievu kino pioniera Aleksandra Hanžonkova filmās. 1920. gadā Gromovs pameta Krieviju. 1921. gada martā apmetās uz dzīvi Latvijā un ieguva Latvijas pilsonību. Miris 1922. gadā. Apglabāts Pokrova kapos.

## Ārējās saites

*
Spēlmaņu nakts 1995

Profesionālo teātru jauniestudējumu skates laureātu svinīgā ceremonija norisinās  Rīgas Latviešu Biedrības namā. Pasākuma scenārija autors un režisors Jānis Siliņš, scenogrāfs Ints Sedlenieks. LTV tiešraides režisore – Daina Dumpe. Pirmo reizi laureātiem tiek pasniegta Lielā balva teātra mākslā – "Teātris-95", kuru darinājis Latvijas Mākslas akadēmijas profesors, metālmākslinieks dizainers Juris Gagainis. Ceremonijas vadītāji - četri aktieru pāri: Ligita Dēvica un Tālivaldis Lasmanis; Inese Jurjāne un Juris Bartkevičs, Ausma Kantāne un Jānis Paukštello, Zane Jančevska un Kaspars Brūveris.
Šajā gadā tiek radīta Latvijas Mākslas akadēmijas profesora Jura Gagaiņa balva „Teātris 95” (skices un balvas metus vērtēja Pauls Putniņš, Zigfrīds Kalniņš, Lilija Dzene, Ģirts Nagainis, Ingrīda Burāne, Jānis Siliņš), vēlāk balva tiek nodēvēta par „Skatuves naglu”. 
Pirmo reizi tiek piešķirta balva par mūža ieguldījumu teātra mākslā.

## Žūrija

Ģirts Nagainis (priekšsēdētājs), Anda Burtniece, Ligita Bērziņa, Lilija Dzene, Ija Bite, Linda Liepiņa, Sandra Lazduzieda, Normunds Naumanis, Benedikts Kalnačs, G. Puga, Nora Ikstena, Ingrīda Burāne, Artūrs Ēķis, Jānis Jurkāns, Imants Plotnieks, Ella Buceniece, Jānis Anmanis, Ričards Štrauhs, Dainis Īvāns, Andris Plotnieks, Jānis Siliņš, Dace Ginote, Armands Zvirbulis, Brigita Borga, Vita Tērauda, Alda Briede, Zigmunts Skujiņš, Jaroslavs Sozaņskis, Mirdza Zīvere, Jānis Celms, Tija Erdmane, Imants Vikmanis.

Pēc žūrijas iniciatīvas un vērtējuma tiek iedibināta Balva par mūža ieguldījumu teātra mākslā. Pretendenti uz nominācijām "Labākais solists vokālists", "Labākais baletmeistars", "Labākā debija režijā" šajā gadā neiegūst minimālo balsu skaitu, lai kļūtu par skates finālistu, savukārt nominācijā "Labākais baleta solists" neviens no pretendentiem nesavāc nepieciešamo balsu skaitu, lai iegūtu balvu.

## Laureāti un nominācijas
*Piez.: Pie nominācijām uzskaitīti visi izvirzītie pretendenti; laureāti atrodas saraksta augšgalā un ir izcelti *'treknrakstā*'.*
Jevgeņijs Dadonovs

**Jevgeņijs Dadonovs** (; 1989. gada 12. martā) ir krievu hokejists, labās malas uzbrucējs. Pašlaik (2023) Dadonovs spēlē NHL vienībā Dalasas "Stars".

## Spēlētāja karjera
Pēc vairākās Čeļabinskas "Traktor" sistēmā aizvadītām sezonām, profesionāļa karjeru Dadonovs uzsāka 2006.—07. gada sezonā, kad aizvadīja 24 spēles kluba pirmajā sastāvā Krievijas Superlīgā. Dadonovs "Traktor" aizvadīja vēl divas sezonas, līdz 2009. gada vasarā pārcēlās uz Ziemeļameriku.

2009.—10. gada sezonu hokejists aizvadīja AHL klubā Ročesteras "Americans", uz četrām spēlēm gan tiekot izsaukts arī NHL vienības Floridas "Panthers" rindās. Nākamajā sezonās uzbrucējs "Panthers" rindās aizvadīja jau 36 spēles, taču kluba sastāvā Dadonovam tā arī neizdevās nostiprināties, 2012. gada 18. janvārī tiekot aizmainītam uz Karolīnas "Hurricanes" un atlikušo sezonas daļu aizvadot Čarlotes "Checkers" sastāvā.

2012. gada vasarā hokejists pievienojās KHL klubam Doneckas "Donbass". Tajā viņš drīz vien kļuva par vienu no komandas vadošajiem uzbrucējiem, pildot arī kapteiņa palīga funkcijas. 2014. gada vasarā Dadonovs noslēdza trīs gadu līgumu ar Sanktpēterburgas SKA, tās sastāvā 2015. un 2017. gadā izcīnot Gagarina kausu.

2017. gada jūlijā noslēdza trīs gadu līgumu ar NHL klubu Floridas "Panthers". Katrā no turpmākajām sezonām bija viens no komandas vadošajiem uzbrucējiem. 2018.—19. gada sezonā Dadonovs atzīmējās ar 70 rezultativitātes punktiem, kas ir pagaidām viņa rezultatīvākā sezona NHL. 2020. gada oktobrī noslēdza trīs gadu līgumu ar Otavas "Senators".

2021. gada jūlijā Dadonovs tika aizmainīts uz Vegasas "Golden Knights". Nenospēlējis Vegasā pat sezonu, Dadonovs 2022. gada martā tika aizmainīts uz Anahaimas "Ducks". Pēc pāris dienām maiņa tika atcelta un Dadonovs palika "Golden Knights" rindās.
Tomēr jau 2022. gada 16. jūnijā tika aizmainīts uz Monreālas "Canadiens" komandu.

Krievijas hokeja izlases rindās kļuvis par 2014. gada Pasaules čempionu.

## Ārējās saites

## Atsauces
Šarlotas "Checkers"

**Šarlotas "Checkers** () ir hokeja komanda, kas atrodas Šarlotā, ASV, un spēlē Amerikas hokeja līgā. Komanda dibināta 1956. gadā un kalpo kā NHL vienības Floridas "Panthers" fārmklubs.

No 2004. līdz 2006. gadam komandā spēlēja latviešu uzbrucējs Juris Štāls.

## Ārējās saites
* Eliteprospects.com komandas lapa
Elita Krūmiņa

**Elita Krūmiņa** (dzimusi ) ir latviešu ekonomiste, bijusī Latvijas Valsts kontroliere.

Absolvējusi Latvijas Universitāti, kur ieguvusi maģistra grādu ekonomikā. Laikā no 1988. līdz 1990. gadam bijusi ekonomiste r/a "Latvijas keramika". Pēc tam strādājusi par grāmatveža vietnieci un revidenti dažādos uzņēmumos. Laikā no 1998. līdz 2004. gadam Krūmiņa bijusi Finanšu ministrijas darbiniece. Vēlāk neilgu laiku strādājusi *[[Parex]]* bankā. 2005. gadā sāka strādāt Latvijas Valsts kontrolē, kur tika ievēlēta par kontroles padomes locekli, kā arī trešā revīzijas departamenta direktori. 2009. gadā tika pārvēlēta kontroles padomes locekles amatā. 2013. gada janvārī tikusi ievēlēta par Latvijas Valsts kontrolieri, amatā nomainot Ingunu Sudrabu.  stājusies amatā. 2021. gada 28. janvārī viņu amatā nomainīja Rolands Irklis.

## Atsauces

## Ārējās saites
* Elita Krūmiņa Valsts kontroles mājaslapā
Lukāšs Krajīčeks

**Lukāšs Krajīčeks** (; 1983. gada 11. martā) ir bijušais čehu hokejists, aizsargs, Čehijas hokeja izlases dalībnieks. Karjeras laikā aizvadījis 328 spēles Nacionālajā hokeja līgā, vēlāk vairākas sezonas aizvadījis Čehijas Ekstralīgā un Kontinentālajā hokeja līgā, divas reizes kļūstot par Čehijas čempionu. Izlases sastāvā izcīnījis trīs pasaules čempionātu medaļas.

## Spēlētāja karjera
Jau 1999. gada vasarā Krajīčeks pārcēlās uz Ziemeļameriku. 2000.—01. gada sezonu uzbrucējs aizvadīja Ontārio hokeja līgas klubā Pīterboro "Petes", turpinot tajā spēlēt arī nākamās divas sezonas. 2001.—02. gada sezonā hokejists aizvadīja piecas spēles arī NHL kluba Floridas "Panthers" sastāvā.

2003.—04. gada sezonā Krajīčeks uzsāka spēlēt AHL klubā Sanantonio "Rampage", Floridas "Panthers" rindās aizvadot 18 spēles. 2004.—05. gada NHL sezonas lokauta laikā aizsargs palika "Rampage" sastāvā, taču 2005.—06. gada sezonā nostiprinājās Floridas "Panthers".

2006. gada vasarā Krajīčeks tika aizmainīts uz Vankūveras "Canucks" vienību. 2007.—08. gada sezonā Krajīčeks traumas dēļ aizvadīja vien 39 spēles, taču 2008. gada rudenī tika aizmainīts uz Tampabejas "Lightning" vienību. 2009.—10. gada sezonas vidū hokejists no "Lightning" tika atlaists, sezonu pabeidzot Filadelfijas "Flyers" rindās.

2010. gada vasarā Krajīčeks atgriezās Eiropā, pievienojoties Čehijas Ekstralīgas klubam Tršinecas "Oceláři". Jau pēc gada aizsargs pārcēlās uz KHL klubu Minskas "Dinamo". Minskas "Dinamo" sastāvā aizvadīja nākamās piecarpus sezonas, līdz 2016. gada novembrī no komandas rindām tika atbrīvots un atgriezās "Ocelari" sastāvā. 2019. gadā otro reizi kļuva par Čehijas čempionu. No 2017. līdz 2020. gadam Krajīčeks bija komandas kapteinis, taču 2020. gada vasarā noslēdza karjeru.

Čehijas hokeja izlases rindās izcīnījis sudraba medaļu 2006., kā arī bronzas medaļu 2011. un 2012. gada Pasaules čempionātos.

## Ārējās saites
Nokia 1661

**Nokia 1661** ir GSM mobilais telefons, kuru ražoja *[[Nokia]]*. Tas ietilpst firmas visvienkāršāko telefonu sērijā, un ražošanā nonāca 2008. gada novembrī. *1661* izmanto *Nokia* visvienkāršāko programmatūras platformu *[[Series 30]]*. Telefona akumulators spēj izturēt četru stundu garas sarunas.

## Skatīt arī
* Nokia

## Atsauces

## Ārējās saites
*
Spēlmaņu nakts 1997

Teātra balvas **[[Spēlmaņu nakts]] 1997** svinīgā pasniegšanas ceremonija norisinājās  Rīgas Latviešu biedrības namā. Ceremonijas režisors - Rolands Zagorskis, ceremonijas vadītāji - Rolands Zagorskis un Raimonda Vazdika.

## Žūrija

Jānis Siliņš (priekšsēdētājs), Maija Augstkalna, Gunta Bāliņa, Ija Bite, Anda Burtniece, Alda Briede, Raimonds Briedis, Valda Čakare, Silvija Freinberga, Dagnija Jaunkalne, Andris Jansons, Benedikts Kalnačs, Irēna Lagzdiņa, Aldis Linē, Linards Muciņš, Normunds Naumanis, Imants Plotnieks, Guntars Pupa, Silvija Radzobe, Jānis Rokpelnis, Georgs Stražnovs, Henrieta Švāne, Baiba Tjarve, Gunnars Treimanis, Jānis Vētra, Mirdza Zīvere.

## Laureāti un nominācijas
*Piez.: Pie nominācijām uzskaitīti visi izvirzītie pretendenti; laureāti atrodas saraksta augšgalā un ir izcelti *'treknrakstā*'.*
Nikolajs Lapekins

**Nikolajs Lapekins** (dzimis , miris ) bija Latvijas Pareizticīgās baznīcas garīdznieks un virspriesteris, Svētā Kņaza Volodimira II šķiras ordeņa kavalieris.

## Dzīvesgājums

Dzimis Cēsu apriņķa Mazstraupes pagasta "Bangās" zemnieku Mārtiņa un Ievas četru bērnu, no kuriem divi brāļi kļuva par priesteriem, ģimenē.
1916. gadā beidzis Rīgas Garīgo semināru. Pirmā pasaules kara laikā devies bēgļu gaitās uz Rjazaņu Krievijā, kur veicis skolotāja darbu. Šeit iepazinies ar vietējo skolotāju Jevgēniju Novoseļsku, ar kuru nodibinājis ģimeni un kuriem piedzimis dēls Pāvels. 1921. gadā ar ģimeni atgriezies Latvijā, kur 21. augustā Rīgas un visas Latvijas arhibīskaps Jānis viņu iesvētījis par priesteri. 1922. gadā sācis kalpošanu Piltenes Sv. Trijādības baznīcā, kur kalpojis līdz 1927. gadam. 1926. gada 21. oktobrī ievēlēts par Šķilbēnu Dievmātes Piedzimšanas pareizticīgās baznīcas pirmo priesteri. Paralēli darbam bijis ticības mācības skolotājs skolās, bet vēlāk Viļakas iecirkņa prāvests. Šķilbēnu draudzē kalpojis līdz 1939. gada 1. decembrim, kur viņa vadībā tika uzbūvēts dievnams. Vēlāk pārsūtīts darbā uz Balviem, kur vadījis Balvu Dievmātes Aizmigšanas baznīcas draudzi līdz 1944. gadam, kurā Lapekinu ģimeni vācieši deportējuši uz Čehoslovākiju. Tur dzīvojis Jabloņecā pie Nisas un noturējis dievkalpojumus pareizticīgajiem bēgļiem Sv. Annas Romas katoļu baznīcā. No turienes 1945. gadā atgriezies Latvijā pēc padomju armijas ienākšanas. Pēc Otrā pasaules kara uzsācis sagrautās Svētā pravieša Elijas baznīcas atjaunošanu Liepnā, par ko vēlāk, 1948. gada 24. aprīlī saņēmis no Rīgas un visas Latvijas metropolīta Benjamiņa Goda rakstu. 1949. gadā sācis kalpot Viļakas Dievmātes Patvēruma baznīcā. 1949. gada 28. jūlijā ticis represēts un izsūtīts. Izsūtījumu pavadījis Vologdas apgabala Kargopoles nometnē, no kurienes atbrīvots 1955. gada oktobrī. 1955. gadā nozīmēts uz Jēkabpils Svētā Gara baznīcu un Svētā Nikolaja baznīcu, kur kalpojis līdz sava mūža beigām. Viņa kalpošanas laikā baznīcas nenomaksāto lielo nodokļu dēļ draudēja slēgt Svētā Gara baznīcu, bet priestera vīrišķības, pašaizliedzības un gara spēka dēļ dievnamu izdevies nosargāt, gan vēlāk sešdesmitajos gados tikusi slēgta Svētā Nikolaja baznīca, kurā kādu laiku atradusies Jēkabpils Vēstures muzeja izstāžu zāle. Savas kalpošanas 50 gadu jubilejā saņēmis mitru — virspriestera zīmi, bet 1971. gada 16. augustā patriarhs Pimens par nopelniem baznīcas labā virspriesterim pasniedzis Svētā Kņaza Volodimira II šķiras ordeni. Lapekinu ģimenei bija četri bērni. Nikolajs Lapekins miris 1973. gada 7. februārī, apbedīts Jēkabpils pilsētas kapsētā.

## Atsauces

## Ārējās saites
* Bibliotēka "Virspriesteri Nikolaju Lapekinu atceroties" www.eleison.lv
2013. gada GP2 sezona

**2013. gada GP2 sezona** bija 9. GP2 sezona. Tā sākās , Malaizijā un beidzās , turpat kur GP3, Abū Dabī.

## Komandas un piloti

## Kalendārs

### Kalendāra izmaiņas
* Bahreinā bija tikai viens posms atšķirībā no 2012. gada sezonas.
* Nenotika posms Valensijas ielu trasē.
* Pēdējais posms notika Abū Dabī.

## Ārējās saites

* GP2 oficiālā mājaslapa
Skulte (stacija)

**Skulte** ir dzelzceļa līnijas Zemitāni—Skulte galastacija, atrodas Limbažu novada Skultes pagastā. Stacija ir arī elektrovilcienu maršruta Rīga—Skulte galapunkts. Oficiāli Skulte ir Ziemeļblāzmas stacijas līnijas parks. Kravu operācijas Skultes stacijā notiek uz tās pievedceļa, kaut gan to apgrozījums ir neliels. Attālums no Rīgas Pasažieru stacijas — 56&nbsp;km, no Zemitāniem — 52&nbsp;km. Skultes stacijā biļešu kase ir slēgta. Skulte ir C&nbsp;biļešu zonas gala stacija.

## Vēsture
Skultes stacija tika atklāta 1934. gadā dzelzceļa līnijā Rīga—Rūjiena, stacijas ēkas vietā izmantojot preču vagonu. Tagadējā stacijas ēka tika uzbūvēta 1952. gadā.. Kopš 1991. gada, kad tika elektrificēts posms Zvejniekciems—Skulte, šeit ir elektrovilcienu galapunkts. Šim nolūkam stacija tika pielāgota elektrovilcienu stāvēšanai, lai brauktu pretējā virzienā. 

Ap 2005.—2007. gadu Saulkrastu apvedceļa izbūves laikā Skultes stacijas perons bija pārcelts 700&nbsp;m Rīgas virzienā (atradās starp autoceļa V128 Straupe—Skulte pārbrauktuvi un stacijas ieejas luksoforu), jo pār apvedceļu tika būvēts dzelzceļa pārvads, kas neļāva vilcieniem braukt līdz Skultes stacijai. Uz pārceltā perona bija uzbūvēta arī nojume. Mūsdienās pārceltais perons un nojume vairs nepastāv.

## Attēlu galerija

Attēls:Skultes stacija.JPG|Skultes stacijas ēka 2009. gadā
File:Sliežu ceļi Skultē 5.jpg|Sliežu ceļi Rīgas virzienā
File:Sliežu ceļi Skultē 4.jpg|Sliežu ceļi, kur beidzas elektrolīnija un pavisam drīz arī sliedes
File:Sliežu ceļi Skultē 6.jpg|Skats Rīgas virzienā. Nedaudz tālāk atrodas Dzelzceļa pārvads pār Autoceļu A1.
File:Skultes dzelzceļa pārvads.jpg|Dzelzceļa pārvads pār Autoceļu A1.


## Atsauces

## Ārējās saites
* Elektrovilciens pagaidu Skultes stacijā
*
Spēlmaņu nakts 1996

Latvijas profesionālo teātru 1996. gada jauniestudējumu skates balvu pasniegšanas ceremonija un noslēguma vakars norisinās 
Rīgas Krievu drāmas teātrī. Tiešraide tiek translēta LTV pirmajā kanālā. Balvu pasniegšanas ceremonijas režisors — Jānis Siliņš, skatuves noformējums — Iveta Haas. Ceremonijas vadītāji — Artis Robežnieks un Vilis Daudziņš.

Tiek pasniegta Grand Prix balva un balva par mūža ieguldījumu. Skates laureātiem tiek pasniegta Lielā balva teātra mākslā "Teātris-1996", kuru veidojis metālmākslinieks — dizainers Juris Gagainis.

## Žūrija

Jānis Siliņš (priekšsēdētājs), Maija Augstkalna, Anda Burtniece, Ija Bite, Alda Briede, Ingrīda Burāne, Raimods Briedis, Valda Čakare, Silvija Freinberga, Benedikts Kalnačs, Linda Liepiņa, Irēna Lagzdiņa, Aldis Linē, Normunds Naumanis, Imants Plotnieks, Andris Plotnieks, Nora Ikstena, Guntars Pupa, Haralds Ritenbergs, Orests Silabriedis, Maija Svarinska, Henrieta Švāne, Guna Zeltiņa, Mirdza Zīvere, Andris Jansons.

## Laureāti un nominācijas
*Piez.: Pie nominācijām uzskaitīti visi izvirzītie pretendenti; laureāti atrodas saraksta augšgalā un ir izcelti *'treknrakstā*'.*
2013. gada Giro d'Italia

**2013. gada ''[[Giro d'Italia]]*** bija 96. reize, kad notika šīs sacensības. Tās sākās [[Neapole|Neapolē]] un noslēdzās [[Breša|Brešā]].

== Komandas ==
Kā vienām no [[UCI Pasaules tūre]]s sacensībām, *Giro* bija pienākums ielūgt visas *ProTeam* komandas un tām bija pienākums piedalīties.  Sezonas sākumā bija, tāpat kā iepriekšējos gados, 18 *ProTeam* komandas un organizatori ielūdza vēl četras komandas, lai aizpildītu ierasto 22 komandu kvotu sacensībām.  Tomēr ** uzvarēja apelācijas tiesā par *ProTour* statusa zaudēšanu un UCI neizvēlējās atņemt licenci kādai citai komandai, kas nozīmēja, ka *Giro* piedalīsies 23 komandas, līdzīgi kā notika pēc speciāla lēmuma [[2011 Giro d'Italia|2011]]. gadā. Komandas, kuras piedalījās bija:

 *Pro Continental* komandas, kuras saņēma ielūgumu.

== Distance un posmi ==
Pilns sacensību maršruts tika paziņots 2012. gada 30. septembrī *Spazio Pelota* [[Milāna|Milānā]] un uz to bija uzaicināti vairāki braucēji: [[2012 Giro d'Italia|2012]]. gada uzvarētājs [[Raiders Hešedāls]], [[Hoakims Rodrigess]], [[Tomass De Gents]], [[Alverto Kontadors]], [[Marks Kevendišs]], [[Vinčenco Nibali]], [[Damiāno Kunego]], [[Elia Vivjāni]], [[Teilors Finijs]], [[Rigoverto Urans]], [[Ivans Baso]] un [[Moreno Mozers]]. Pirmo reizi kopš 2008. gada pirmie sacensību posmi (kopā astoņi) notika Itālijas dienvidos. Pirmo reizi 54 gadu laikā notika sacensību posms [[Iskija]]s salā.

Sacensību laikā tika godāti 1963. gada [[Vajontas aizsprosts|Vajontas aizsprosta]] katastrofas upuri, kā arī 13. posmā komponists [[Džuzepe Verdi]] un 9. posmā pazīstamais riteņbraucējs un trīskārtējais *Giro'' uzvarētājs Džino Bartali. Daļa maršruta tika izmantota arī šī gada Pasaules čempionātā Florencē.

[thumb|[Marks Kevendišs uzvarēja piecu posmu sprinta finišos kā arī punktu ieskaites kopvērtējumā]]

## Klasifikāciju līderi

## Rezultāti

### Kopvērtējums

### Punktu klasifikācija

### Kalnu karaļa klasifikācija

### Jauno braucēju ieskaite

### Trofeo Fast Team

### Trofeo Super Team

## Atsauces

## Ārējās saites

* 
*Detalizēts maršruts (Bikemas.com) 
*Oficiālā reklāma
Puska

**Puska** (vidustecē arī **Rāpste**) ir upe Saulkrastu un Ādažu novados. Sākas mežu masīvā starp Sēju un Raganu ziemeļos no autoceļa P6. Tek rietumu—dienvidrietumu virzienā starp Metsepoles, Ropažu un Rīgavas līdzenumiem. Lielākajā daļā upes tecējuma tā regulēta. Lejtecē šķērso Ādažu poligonu. Lielākā pieteka - Kojurgas grāvis. Ietek Dūņezerā tā austrumu krastā. Upi šķērso autoceļš P6.

## Atsauces
Damiāno Kunego

**Damiāno Kunego** (; dzimis  Čerro Veronezē, Veneto) ir profesionāls Itālijas šosejas riteņbraucējs, kurš šobrīd pārstāv *[[UCI ProTeam]]* komandu **. Viņa lielākās uzvaras ir 2004. gada ''Giro d'Italia'', 2008. gada *[[Amstel Gold Race]]* un *[[Giro di Lombardia]]* 2004., 2007. un 2008. gadā. Viņš finišēja otrais 2008. gada Pasaules čempionātā un 2008. gada ''UCI ProTour''. Viņš ir spēcīgs kalnu braukšanas speciālists, kā arī karjeras laikā uzlabojis savas individuālā brauciena prasmes un viņu raksturo arī labas sprintera dotības, kuras parasti kalnu speciālistiem nepiemīt. Pēc Paolo Betīni karjeras beigām viņš tiek uzskatīts par labāko Itālijas pārstāvi klasiskajās sacensībās.

## Sasniegumi lielajās tūrēs

Piezīme: IZST — izstājās

## Atsauces

## Ārējās saites
Spēlmaņu nakts 1998/1999

1999. gadā Spēlmaņu nakts ceremonija no vasaras tiek pārcelta uz rudeni un šī perioda Neatkarīgā žūrija vērtē visu 1998. gada profesionālo teātru veikumu un arī 1999. gada pirmo pusi. Turpmāk žūrija teātru darbu vērtē sezonas ietvaros un laureātu godināšana notiek 23. novembrī  — Eduarda Smiļģa dzimšanas dienā. Šajā reizē svinīgā ceremonija notiek Dailes teātrī. Režisors  — Valdis Liepiņš, ceremonijas vadītājs  — Gundars Āboliņš.

## Žūrija
Jānis Siliņš (priekšsēdētājs); Ingrīda Burāne; Valda Čakare; Lilija Dzene; Inese Lūsiņa; Normunds Naumanis; Silvija Radzobe; Henrieta Švāne; Eriks Tivums.

## Laureāti un nominācijas
*Piez.: Pie nominācijām uzskaitīti visi izvirzītie pretendenti; laureāti atrodas saraksta augšgalā un ir izcelti *'treknrakstā*'.*
Grīnvalti

**Grīnvalti** (arī **[[Aucugals]]**) ir apdzīvota vieta Dienvidkurzemes novada Nīcas pagastā, uz dienvidiem no Liepājas. Uz dienvidiem no ciema atrodas PSRS militārās bāzes vieta.

## Iedzīvotāju skaita izmaiņas
Esošajās robežās, pēc CSP datiem.

## Atsauces

## Ārējās saites
* LĢIA vietvārdu datubāze
Spēlmaņu nakts 1999/2000

Spēlmaņu nakts 1999./2000. gada sezonas Teātra balvu pasniegšanas ceremonija noritēja  Dailes teātrī. No rīta teātra Mazajā zālē notiek konference "Teātris 2000", kurā piedalās Latvijas profesionālo teātru pārstāvji, mākslas kritiķi un zinātnieki, kā arī viesi no Lietuvas un Igaunijas.
Svinīgās balvu pasniegšanas ceremonijas režisors - Valdis Liepiņš, vadītājs - Gundars Āboliņš.

## Žūrija
1999./2000. gada sezonā žūrijā strādā deviņu profesionāļu sastāvā.
* Jānis Siliņš (priekšsēdētājs)
* Lilija Dzene
* Normunds Naumanis
* Valda Čakare
* Inese Lūsiņa
* Ingrīda Burāne
* Baiba Beinaroviča
* Undīne Adamaite
* Henrieta Švāne
* Silvija Radzobe

## Laureāti un nominācijas
*Piez.: Pie nominācijām uzskaitīti visi izvirzītie pretendenti; laureāti atrodas saraksta augšgalā un ir izcelti *'treknrakstā*'.*
CoRoT

thumb|right|220px|''COROT'' integrācijas laikā 2006. gadā
***CoRoT*** ( — "Konvencijas rotācija un planetārais tranzīts") bija Francijas kosmosa aģentūras CNES orbitālā observatorija, kas paredzēta citplanētu meklēšanai, kā arī astroseismoloģijas veikšanai. Tā palaista Zemes orbītā 2006. gada decembrī.

Zinātniskie pētījumi sākti 2007. gada februārī. Ar *CoRoT* palīdzību līdz 2013. gada janvārim bija atklātas 34 jaunas citplanētas. Vēl 200 citplanētu kandidātu dati tiek analizēti.
2012. gada novembrī no kosmiskā aparāta pārtrūka pienākt zinātniskie dati.
2014. gada jūnijā uz *CoRoT* nosūtīta pēdējā komanda.

75 % pojekta finansējuma deva *CNES*, bet pārējos 25 % — Austrija, Beļģija, Vācija, Spānija, Brazīlija un ESA.

## Uzbūve
Kosmiskais aparāts izgatavots Thales Alenia Space nodaļā *Centre spatial de Cannes Mandelieu*. Tā pamatā ir Proteus platforma.

Galvenais zinātniskais instruments ir 27 cm diametra afokāls teleskops ar diviem paraboliskiem spoguļiem un sešām dioptriskām lēcām, dodot 1,1 m fokusa garumu. Skata lauks ir 2,7 × 3.05°°, no kura pusi izmanto astroseismoloģijas misijai, bet otru — citplanētu meklēšanai. Fokusa kastē iemontētas četras lādiņsaites matricas

## Lidojuma gaita
*CoRoT* palaists  14:24:00 UTC ar nesējraķeti Sojuz 2.1b/Fregat no Baikonuras kosmodroma Kazahstānā.

 pārtrūka pienākt dati no teleskopa kameras uz galveno datoru. Inženieri domā, ka sekundāro (un pēdējo) datu apstrādes ierīci sabojājusi radiācija. Primārā datu apstrādes ierīce sabojājās 2009. gada maijā analoģiskā veidā, kad *CoRoT* virzījās cauri Dienvidatlantijas anomālijai — reģionam, kurš ievirzās iekšējās Van Allena radiācijas joslās un enerģētiskie protoni ietekmē pavadoņus. Līdz 2013. gada janvārim visi mēģinājumi atjaunot instrumenta darbību bija neveiksmīgi.
Tika pieņemts lēmums izbeigt *CoRoT* misiju. 2013. gada decembrī sākās orbītas pazemināšanas manevri.  kosmiskajam aparātam nosūtīta pēdējā komanda.

## Atklājumi
2009. gadā *CoRoT* atklāja pirmo cietas virsmas planētu ārpus Saules sistēmas. To nosauca par COROT-7b.

## Skatīt arī
* COROT-7
* COROT-7b
* COROT-3b

## Atsauces

## Ārējās saites

*  CoRoT misija CNES vietnē
Dobe (upe)

**Dobe** (arī **Susējiņa**) ir Dienvidsusējas labā krasta pieteka Augšdaugavas un Jēkabpils novados. Sākas dienvidos no Gulbenes Prodes pagastā, satekot vairākiem strautiem un grāvjiem. Augštecē tek cauri vairākiem nelieliem ezeriņiem (Dubiķis, Patmalnieku ezers, Dobene), lejtecē — cauri Zuju ezeram. Lielākās pietekas ir Lapines upīte un Vilkupe. Ietek Dienvidsusējā purvainā apvidū pie Vilkupes.

Upi šķērso autoceļš P73. Lielākās apdzīvotās vietas krastos ir Baltmuiža un Vilkupe.

Dobe bija daļa no 17. gadsimtā raktā Daugavas-Susējas kanāla.

Plānotā Daugavas - Susējas kanāla apvidus 1772.jpg|Plānotā Daugavas - Susējas kanāla apvidus (1772. gada karte)
Eglaines - Vilkupes kanāls 20. gadsimta sākumā.jpg|Eglaines - Vilkupes kanāls (1926. gada karte)

## Atsauces
Pabaži (stacija)

**Pabaži** ir dzelzceļa pieturas punkts Saulkrastu novada Saulkrastu pilsētā, dzelzceļa līnijā Zemitāni—Skulte. Attālums no Rīgas Pasažieru stacijas— 45 km, no Zemitāniem — 41 km, līdz galastacijai Skultei — 11 km. Pabažos pietur visi vilcieni uz Saulkrastiem un arī vilcieni uz Skulti. Pieturas punktā nav biļešu kases.

## Vēsture
Pabažu pietura tika atklāta 1934. gadā. Sākumā pieturā nebija pastāvīgas pasažieru ēkas, tās vietā tika izmantots blakus sliedēm novietots kravas vagons. Vēlāk esot bijusi koka ēka sarkanbrūnā krāsā. Tagadējā tipveida ēka uzcelta 1951. gadā.

1990. gados pieturas punkta ēkā tika ierīkots pārtikas veikals, bet 2005. gadā "Latvijas dzelzceļš" pārdeva ēku privātpersonai. Kopš  pieturas punkta ēkā vairs nav iespējams iegādāties vilciena biļetes. Ēka tika nolaista un izpostīta, līdz 2017. gadā tā tika atjaunota. Bijušajā pieturas punkta ēkā ir iekārtoti divi dzīvokļi, kas vasaras sezonā tiek izīrēti tūristiem.

## Attēlu galerija

Attēls:О.п. Пабажи.jpg|Pabažu stacija 2012. gadā
File:Sliežu ceļi Pabažos (3).jpg|Sliežu ceļi Skultes virzienā
File:Sliežu ceļi Pabažos (4).jpg|Sliežu ceļi Rīgas virzienā


## Ārējas saites
* ''Facebook'' lapa "Pabažu stacija"

## Atsauces
Kapu svētki

**Kapu svētki** ir īpaša svētku tradīcija Latvijas kapsētās jūlijā un augustā, lai dzimtas lokā atcerētos savus aizgājējus. Papildus tam rudenī tiek svinēta arī Mirušo piemiņas diena un Visu svēto diena.

Kapu svētku tradīcija ir spēcīgi iesakņojusies un tā vēl arvien uztur spēkā cilvēku piederību vietējai kopienai.

## Svētku izcelsme
Latvijas kapu svētku tradīcijas balstās senās latviešu mitoloģijas tradīcijās. Zināms, ka jau 1428. gadā Rīgas baznīcas provinces sinodē tika apspriesta vietējo iedzīvotāju pagāniskā tradīcija "mielot dvēseles" (veļus), pie kam minēts, ka latvieši mirušos apglabā mežainos laukos un citās neiesvētītās vietās, kur apbedīti viņu vecāki un draugi. Vēl 1739. gadā notikusi slepena mirušo apbedīšana Zilā kalna nogāzēs.

Pirmās ziņas par kristiešu kapu svētkiem saglabājušās no 1831. gada, kad tie svinēti Krimuldas kapsētā. Kopš 1840. gada kapsētas svētki regulāri svinēti Allažos, bet kopumā 19. gadsimtā kapusvētku svinēšana bija saglabājusies vien atsevišķās Vidzemes draudzēs. 
Lielāku popularitāti kapu svētki ieguva pēc 1905. gada revolūcijas apspiešanas. Luterāņu mācītājs, rakstnieks un politiķis Andrievs Niedra 1911. gadā organizēja lielus kapusvētkus Vietalvas draudzē. Būdams labs sprediķotājs, viņš kapusvētkiem piesaistīja lielas ļaužu masas un kā literāts rakstīja atbilstošus darbus par kapsētas, nāves un mūžības tēmām, kas aizkustināja vienkāršo klausītāju sirdis. Niedra arī ļoti precīzi uztvēra latviešiem raksturīgo iezīmi pulcēties un svētkus svinēt ārpus telpām, un kapusvētki ļoti labi atbilda šai tradīcijai. Pēc suverēnas Latvijas izveides vasaras kapusvētku tradīcija no Vidzemes izplatījās arī citos Latvijas kultūrvēsturiskajos novados, kur tomēr nekad nesasniedza tādu vērienu un tautas atbalstu.

Kapu svētku tradīcijas īpaši uzplauka Otrā pasaules kara un skarbā pēckara trūkuma apstākļos. 1960. gados tie ieguva jaunu paveidu un parādījās tā sauktie laicīgie kapusvētki. Šajā gadījumā tautu uzrunāja nevis mācītājs, bet kāds no vietējiem kultūras darbiniekiem ar labu balsi un runas spējām, piemēram, kultūras nama vadītājs, kāds pašdarbnieks aktieris vai jaunās profesijas pārstāvis — izvadītājs.

## Tradīcijas
Laikā no jūnija beigām līdz septembra sākumam nedēļu nogalēs dažādu Latvijas novadu luterāņu un katoļu draudzēs tiek izsludināti kapu svētki, pie kapsētām un baznīcām tiek izlikti paziņojumi. Parasti kapusvētki tiek svinēti vienā dienā, tikai katrai konfesijai citā stundā, un beigās tiek noturēts laicīgais variants, bet ir kapsētas, kur katoļu un luterāņu kapusvētkus svin katrus savā dienā.

Gatavojoties kapusvētkiem, kapi tiek īpaši saposti — pie kopiņām noliktas vāzes ar ziediem, sveces, uzbērta svaiga smilts, pārstādītas puķes, apgriezti košumkrūmi. Noliktajā dienā pagasta kapsētā no dažādām Latvijas vietām vai no ārzemēm pulcējas mirušo radi, draugi un kaimiņi.

## Atsauces
Vilkupe

**Vilkupe** var būt:
* Vilkupe — apdzīvota vieta Jēkabpils novadā
* Vilkupe — upe, Dvietes pieteka
* Vilkupe — upe, Pededzes pieteka
* Vilkupe — upe, Zalvītes pieteka
* Vilkupe — upe, Dobes pieteka
* Vilkupe — upe, Bārtas pieteka
* Kurmīšupītes cits nosaukums
* Padomnieku cits nosaukums

## Skatīt arī
* Vilkupīte
Vilkupe (Dobes pieteka)

**Vilkupe** ir neliela upe, Latvijas dienvidaustrumos. Dobes labā krasta pieteka, ietilpst Lielupes baseinā. Izteka no Moču purva. Tek rietumu - dienvidrietumu virzienā. No upes nosaukuma ir cēlies arī ciema nosaukums Vilkupe. Šajā ciemā Vilkupe ietek Dobē un to šķērso valsts autoceļš P73 (Vecumnieki—Nereta—Subate), bet pēc vairākiem simtiem metru Dobe savukārt ietek Dienvidsusējā. Vilkupes lejtece ir daļa no Eglonas-Susējas kanāla.

Plānotā Daugavas - Susējas kanāla apvidus 1772.jpg|Plānotā Daugavas - Susējas kanāla apvidus (1772. gada karte)
Eglaines - Vilkupes kanāls 20. gadsimta sākumā.jpg|Eglaines - Vilkupes kanāls (1926. gada karte)

## Atsauces
Vilkupe (Aknīstes pagasts)

**Vilkupe** ir ciems Jēkabpils novada Aknīstes pagastā. Izvietojies abpus autoceļam P73 pie Vilkupes ietekas Dobē 7 km no pagasta centra Aknīstes un 158 km no Rīgas.

Apdzīvotā vieta izveidojusies pie bijušās Vilkupes (*Wilkup*) pusmuižas. Ciemā ir 27 dzīvojamās mājas un viena daudzdzīvokļu dzīvojamā māja, no kurām apdzīvotas ir tikai 17 mājas. Vilkupē ir 3 seni mūra krogi - Vārpu krogs, Velna krogs un Skursteņkrogs. Senu ūdens dzirnavu slūžu mūra fragmenti, sens mūra tilts pār Dobes upi, hercoga Jēkaba laikā raktais Eglonas-Susējas kanāls‎, Vilkupes pienotava un pamesta padomju saimniecība. 1 km no ciema centra atrodas Vilkupes kapi.

## Atsauces
2013. gada GP3 sezona

**2013. gada GP3 sezona** ir 4. GP3 sezona. Tā sāksies , Spānijā un beigsies , Abū Dabī.

## Komandas un piloti
Šīs komandas un piloti piedalīsies 2013. gada GP3 sezonā.

## Kalendārs
Jūdaži

**Jūdaži** ir ciems Siguldas novada Siguldas pagastā. Izvietojies pagasta dienviddaļā Jūdažu ezera krastā pie autoceļa P8  no pagasta centra Peltēm,  no novada domes Siguldā un  no Rīgas.

Apdzīvotā vieta izveidojusies pie bijušās Jūdažu muižas *(Judasch)* centra. Muiža nodedzināta 1905. gada revolūcijas laikā. Ciems izaudzis padomju gados kā Latvijas Lopkopības un veterinārijas zinātniskās pētniecības institūta piena ražošanas kompleksa «Jūdaži» ciemats. Jūdažos atrodas pasts, veikals un Jūdažu sabiedriskais centrs.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Andžs Flaksis

**Andžs Flaksis** (dzimis  Priekulē) ir uzņēmējs, bijušais Latvijas šosejas riteņbraucējs. Karjeras laikā pārstāvējis komandas *[[Rietumu-Delfin]]*, *[[Chipotle-First Solar Development Team|Chipotle-First Solar]]*, *[[Bontrager Cycling Team]]*, *[[Holowesko–Citadel p/b Arapahoe Resources]]* un *DTG – MySport* amatieru komandu.

2012. gada Eiropas čempionātā Nīderlandē izcīnījis otro vietu grupas braucienā U23 grupā.

2012. gada Latvijas čempionāta grupas braucienā izcīnījis otro vietu, 2014. gadā trešo vietu individuālajā braucienā.

2014. gadā izcīnījis uzvaru SEB MTB maratona sezonas kopvērtējumā.

2020. gadā pēc 8 ASV komandās pavadītajām sezonām pievienojās Latvijas kalnu riteņbraukšanas komandai *DTG – MySport* ar mērķi startēt Baltijas šosejas un kalnu riteņbraukšanas sacensībās. 2023. gadā iesaistījās kritērija braucienu sacensību seriālā ASV "Miami Nights" komandā.

Pēc profesionāla riteņbraucēja karjeras beigām 2021. gadā izveidojis riteņbraukšanas sporta apģērbu zīmolu *Anch*.

## Privātā dzīve
Andžam ir trīs brāļi un māsa, arī vecākie brāļi Toms un Mārtiņš nodarbojušies ar riteņbraukšanu, bet jaunākais brālis Reinis profesionālā līmenī spēlē futbolu.

## Atsauces

## Ārējās saites

* 
* Andža Flakša fotoblogs
Flaksis

**Flaksis** var būt:
* Andžs Flaksis — Latvijas riteņbraucējs (dzimis 1991. gadā);
* Reinis Flaksis — Latvijas futbolists (dzimis 1994. gadā).
Bankrots

**Bankrots** ir juridiskas personas maksātnespējas procesa stāvokļa risinājums. Ja tiek atzīta maksātnespēja, parādnieka uzņēmums tiek likvidēts un līdzekļi, kas iegūti no atsavinātās mantas un īpašumiem, tiek atdoti kreditoriem. Bankrota procedūru parasti uzsāk maksātnespējas administrators, kurš vēlāk iesniedz pieteikumu tiesai par maksātnespējas procesa pabeigšanu sakarā ar bankrota procedūras pabeigšanu. Bankrota mērķis ir pēc iespējas pilnīgāk apmierināt kreditoru prasījumus un likvidēt parādnieku.

## Skatīt arī
* Privātpersonas bankrots
Holivudas Slavas aleja

**Holivudas Slavas aleja** (*Hollywood Walk of Fame*) ir no vairāk nekā 2400 piecstūru zvaigznēm, kas iestrādātas 15 kvartālu garumā Holivudas bulvārī (2,1 km) un 3 kvartālu garumā *Vine Street* (0,7 km), sastāvoša ietve Holivudā, Kalifornijā, ASV. Zvaigznes ir pastāvīgie publiskie pieminekļi izklaides industrijā panākumus guvušiem cilvēkiem (aktieriem, mūziķiem, režisoriem, producentiem, mūzikas un teātra grupām, izdomātiem tēliem un citiem).

Tas ir populārs tūrisma objekts, 2003. gadā to apmeklēja 10 miljoni cilvēku. Saskaņā ar 2013. gada janvāra datiem, Holivudas Slavas alejā kopumā ir 2488 zvaigznes. 47% zvaigžņu ir piešķirtas kinofilmu kategorijā, 24% — televīzijā, 17% — audio ierakstos, 10% — radio un mazāk nekā 2% — dzīvās uzstāšanās kategorijā. Katru gadu tiek piešķirtas apmēram 20 jaunas zvaigznes. Starp zvaigznēm ir 1,8 m liels atstatums. Slavas alejas konstrukcija tika uzsākta 1958. gadā. Tajā ir divi zvaigžņu pāri, kam ir vienāds nosaukums. Zvaigzne ir piešķirta diviem Harisoniem Fordiem — mēmo filmu aktierim un mūsdienu aktierim —, kā arī diviem Maikliem Džeksoniem — dziedātājam/dejotājam/dziesmu autoram un radio personībai. Lielākā zvaigžņu kolekcija vienai asins radinieku grupai pieder Berimoru ģimenei (7 zvaigznes). 1978. gadā Mikipele kļuva par pirmo izdomāto tēlu, kam tikusi piešķirta zvaigzne Slavas alejā.

## Atsauces

## Ārējās saites

*
Ziemassvētku dziesma

**"Ziemassvētku dziesma"** (), grāmatas pilnais nosaukums — "Ziemassvētku dziesma prozā jeb Ziemassvētku spoku stāsts" (*A Christmas Carol. In Prose. Being a Ghost Story of Christmas.*), ir 1843. gadā izdota angļu rakstnieka Čārlza Dikensa novele. Grāmata ir par skopā Ebenīzera Skrūdža ideoloģijas, ētikas un emocionālisma pārvērtībām pēc pārdabiskās Džeikoba Mārlija un trīs Ziemassvētku spoku (pagātnes, tagadnes un iespējamās nākotnes) parādīšanās. Novele guva tūlītējus panākumus un kritiķu atzinību.

Grāmata tika sarakstīta un publicēta Lielbritānijas Viktorijas laikmeta sākumā, kad bija spēcīga Ziemassvētku tradīciju nostalģija, kā arī jaunu tradīciju ieviešanas (piemēram, Ziemassvētku egles un apsveikumu kartītes) sākumā. "Ziemassvētku dziesmas" stāsts ir ticis izmantots vairākās filmās, skatuves darbos, operā un citos veidos.

## Ārējās saites
* Oriģinālais manuskripts
Foina krasts

**Foina krasts** () ir Antarktīdas piekrastes daļa Greiema Zemes austrumos. Stiepjas no Aleksandra raga ziemeļos līdz Nortropa ragam dienvidos Antarktīdas pussalas austrumu pusē Vedela jūras piekrastē. Ziemeļos robežojas ar ar Oskara II krastu, dienvidos — ar Boumena krastu. Krasta kopējais garums ir ap . Krasta līnija stipri izrobota. Visu piekrasti klāj Larsena šelfa ledājs, uz ko noplūst vairāki glečeri no pussalas kalniem.

Krastu 1893. gadā atklāja norvēģu vaļu mednieku ekspedīcija Kārļa Larsena vadībā un nosauca par godu vaļu medniekam Svenam Foinam *(Svend Foyn)*, kura izgudrotais vaļu medību harpūnu lielgabals deva lielu ieguldījumu nozares attīstībā.

## Atsauces
Tekila

thumb|200px|Dažādu zīmolu tekilas
**Tekila** ir no zilās agaves (*Agave tequilana*) sulas gatavots stiprais spirtotais dzēriens. Pastāv mīts, ka tekilu iegūst no kaktusu sulas, kas neatbilst patiesībai. Dzēriena nosaukums ir radies no Tekilas pilsētas nosaukuma, kas atrodas Halisko štatā, Meksikā. Pēc Meksikas likumiem tekilu ir atļauts ražot tikai Halisko štatā un ierobežotos Gvanahvato, Mičoakanas de Okampo, Najaritas un Tamaulipasas štatu reģionos. Parasti tekilā ir no 35 līdz 55 tilpumprocentiem etanola.

## Atsauces
Gārgaļveidīgie

**Gārgaļveidīgie,** **gārgaļveidīgo putnu kārta** (*Gaviiformes*) ir viena no putnu klases (*Aves*) kārtām, kas pieder neognatu infraklasei (*Neognathae*). Gārgaļveidīgo kārtā ir 5 mūsdienās dzīvojošas ūdensputnu sugas, kas visas pieder gārgaļu dzimtai (*Gaviidae*). Šajā kārtā ir vēl 4 aizvēsturisko sugu dzimtas. Molekulārajos pētījumos ir noskaidrots, ka gārgaļveidīgie un zosveidīgie putni ir vissenākās putnu grupas. Tās atdalījās no pārējiem putniem pirms 100 miljoniem gadu.

Mūsdienu gārgaļu sugas mājo Ziemeļamerikā un Eirāzijas ziemeļu daļā, lai gan aizvēsturiskās sugas bija daudz plašāk izplatītas. Latvijā ir sastopamas 4 no 5 pasaulē dzīvojošām gārgaļu sugām. Samērā bieži melnkakla gārgale (*Gavia arctica*) un brūnkakla gārgale (*Gavia stellata*), bet ļoti reti migrācijas laikā arī dzeltenknābja gārgale (*Gavia adamsii*) un polārā gārgale (*Gavia immer*). Melnkakla gārgale agrāk Latvijā bijusi sastopama kā ligzdojoša suga, tomēr pēdējos gados to apstiprinošu novērojumu nav.

## Sistemātika
* **Gārgaļveidīgo kārta** (*Gaviiformes*)
** Gārgaļu dzimta (*Gaviidae*)
** †*[[Colymboididae]]*
** †*[[Gaviella]]*
** †*[[Neogaeornis]]*
** †*[[Polarornis]]*

## Atsauces
Sasāri

**Sasāri** () jeb **Tatari** () ir pilsēta Itālijā, Sardīnijas salas ziemeļrietumos. 2011. gada beigās pilsētā dzīvoja 131 tūkstotis cilvēku. Pēc šī rādītāja tā ir Sardīnijas otra lielākā pilsēta aiz Kaljāri. Pilsētas aizbildnis ir Svētais Nikolajs.

Rakstos pilsēta pirmo reizi pieminēta 1131. gadā ar nosaukumu *Jordi de Sassaro*. 1135. gadā tā tika pārsaukta par *Tathari*. Pilsēta ļoti strauji attīstījās un 1294. gadā kļuva par neatkarīgu pašvaldību (*libero comune*). 14. gadsimta sākumā Sardīniju un līdz ar to arī Sasāri okupēja Aragonas Karaliste. 1617. gadā jezuīti pilsētā dibināja Sasāri Universitāti, kas ir vecākā Sardīnijā. 1713. gadā īslaicīgi pilsēta nonāca Austroungārijas pakļautībā. 1720. gadā Sasāri valdīja Savojas dzimta. Šajā laikā tika dibināta arī Sardīnijas Karaliste. 1861. gadā pilsēta kļuva par jaunizveidotās Itālijas Karalistes daļu. Otrā pasaules kara laikā Sabiedrotie bombardēja Sasāri un pilsēta tika stipri nopostīta.

## Atsauces

## Ārējās saites
Nokia 1800

**Nokia 1800** ir GSM mobilais telefons, kuru ražoja *[[Nokia]]*. Tas ietilpst firmas visvienkāršāko telefonu sērijā, un ražošanā nonāca 2010. gada jūnijā. *1800* izmanto *Nokia* programmatūras platformu *[[Series 30]]*. 1800 ir viens no funkcionālākajiem sērijas telefoniem, un tajā ir iebūvēts radio uztvērējs, kā arī putekļu noturīga klaviatūra. Telefons ir speciāli optimizēts izmantošanai ar priekšapmaksas operatoru un tam ir skrāpējumu noturīgi vāciņi.

## Skatīt arī
* Nokia

## Atsauces

## Ārējās saites
*
Jaunciems (Nīcas pagasts)

**Jaunciems** ir apdzīvota vieta Kurzemes dienvidrietumos, Dienvidkurzemes novada Nīcas pagastā uz dienvidiem no Liepājas, pie autoceļa A11 (Liepāja — Lietuvas robeža (Rucava)). 

## Atsauces

## Ārējās saites
*LĢIA vietvārdu datubāze
Nokia 2110

**Nokia 2110** ir GSM mobilais telefons, kuru ražoja Nokia. Par telefonu pirmo reizi tika paziņots 1994. gadā, un tas ir pirmais Nokia telefons, kas izmanto populāro Nokia tune zvana melodiju. Telefonā ir pieejams tikai visparastākās funkcijas kā SMS saņemšana un nosūtīšana, un tas var parādīt tikai desmit pēdējos veiktos, neatbildētos vai saņemtos zvanus. Vēlāk tika izlaista telefona uzlabotā versija, jeb **Nokia 2110i**, kurā bija iebūvēta lielāka atmiņa, un bija iespējams izvilkt vai iebīdīt antenu telefonā. Tas tika izlaists 1995. gadā. 2110 ir pirmais telefons pasaulē, kas spēja nosūtīt un saņemt SMS. Laikā, kad tas nonāca līdz veikaliem, tas bija ievērojami mazāks kā konkurenti, tādēļ kļuva par ļoti pieprasītu telefonu.

## Skatīt arī
* Nokia

## Atsauces

## Ārējās saites
*
Automatic Loveletter

***Automatic Loveletter*** ir amerikāņu rokgrupa, kas dibināta Tampā, Floridā, 2007. gadā. Apvienība sastāv no vokālistes un ģitāristes Džuljetas Simsas, viņas vecākā brāļa un vadošā ģitārista Tomija Simsa un no bundzenieka Deniela Kariera.

## Diskogrāfija

### Studijas albumi
* *[[Truth or Dare]]* (2010. gads - ASV) (2011. gads - Visā pasaulē)
* *[[The Kids Will Take Their Monsters On]]* (2011)

### Minialbumi (EP)
* *[[Recover]]* (2007) (atkārtoti izdots ar sadarbībā kompāniju Hot Topic, 2008. gadā)

### Neizdotie
* *[[The Ghost We Carry Home]]*  - Sakarā ar līguma problēmām ar kompāniju Epic
* *[[Automatic Loveletter EP]]* - Licencēšanas problēmas ar toreizējo kompāniju Sony

### Mūzikas video
Truth or Dare

**Truth or Dare** ir amerikāņu rokgrupas Automatic Loveletter debijas albums, kas izdots .

## Dziesmu saraksts

## Personāls
* Džuljeta Simsa - vokāls
* Džesijs Ouens Estins - ģitāra
* Oligē - taustiņi un programmēšana
* Dīns Baterworts - bungas
* Raiens Viljamss - skaņas miksēšana

## Topi
* ASV Heatseekers: 23
* Japāna Oriocon: 65 vai 9

## Atsauces
The Kids Will Take Their Monsters On

***The Kids Will Take Their Monsters On*** ir amerikāņu rokgrupas Automatic Loveletter otrais studijas albums, kas izdots , sadarbībā ar ierakstu kompāniju Paper and Plastick.

Atšķirībā no iepriekšējiem izdevumiem šis albums pilnībā sastāv no akustiskās mūzikas.

Trešais skaņdarbs, "Black Ink Revenge" sākotnēji tika sacerēts grupas debijas albumam Truth or Dare, bet ierakstu kompānijas iebildumu dēļ tā tika pārveidota un pārsaukta par "My Goodbye". Abos skaņdarbos ir saskatāmas vārdu līdzības.

## Dziesmu saraksts

## Atsauces
The Raconteurs

**The Raconteurs**, Austrālijā arī pazīstami kā **The Saboteurs** ir amerikāņu rokgrupa, kas dibināta Detroitā, 2005. gadā. Tā sastāv no cilvēkiem, kas pazīstami ar citiem mūzikas projektiem: Džeks Vaits (iepriekš darbojies The White Stripes, šobrīd darbojas kā solists arī apvienībā The Dead Weather), Brendans Bensons (solists), Džeks Lorencs (no The Greenhornes, Blanche un The Dead Weather) un Patriks Kīlers (arī no The Greenhornes).

## Diskogrāfija

### Studijas albumi

### Singli

## Citi izdevumi

## Atsauces
Garāžroks

**Garāžroks** () ir žanrs, kas izveidots ietekmējoties no rokenrola. Vislielāko popularitāti tas sasniedza ASV un Kanādā, no 1963. gada līdz 1967. gadam. 1960. gados garāžroks netika izdalīts kā atsevišķs žanrs un tam nebija noteikta nosaukuma, kas radās tikai 1970. gados.
The White Stripes

***The White Stripes*** bija amerikāņu rokmūzikas duets, kas tika izveidots 1997. gadā Detroitā, Mičiganā. Grupa sastāvēja no bundzenieces (un reizēm arī vokālistes) Megas Vaitas un dziesmu autora, solista ģitārista un taustiņinstrumentālists Džeka Vaita. Mega un Džeks Vaits iepriekš bija precējušies, bet šobrīd ir šķīrušies. Pēc vairāku singlu un trīs albumu izdošanas, apvienību 2002. gadā sāka uzskatīt kā daļu no Garāžroka atmodas. Viņu veiksmīgie un kritiķu atzītie albumi White Blood Cells un Elephant piesaistīja cilvēku un mediju uzmanību ne tikai ASV, bet arī Lielbritānijā, kur viņu singls "Seven Nation Army" guva milzu panākumus.

Grupa tika likvidēta 2011. gadā pēc ilgstoša uzstāšanās un ierakstu veidošanas panīkuma.

## Diskogrāfija

;Studijas albumi
* *[[The White Stripes (albums)]]* (1999)
* *[[De Stijl (albums)]]* (2000)
* *[[White Blood Cells]]* (2001)
* *[[Elephant]]* (2003)
* *[[Get Behind Me Satan]]* (2005)
* *[[Icky Thump]]* (2007)

## Atsauces
Anīkšču rajona pašvaldība

**Anīkšču rajona pašvaldība** () ir viena no Lietuvas pašvaldībām. Atrodas Utenas apriņķī, vēsturiskajā Augštaitijas novadā. Tā robežojas ar Kupišķu rajona, Rokišķu rajona, Utenas rajona, Molētu rajona, Ukmerģes rajona un Panevēžas rajona pašvaldībām.

## Seņūnijas

## Ārējās saites
Upmaļi

**Upmaļi** var būt:
* Upmaļi — apdzīvota vieta Jelgavas novada Līvbērzes pagastā;
* Upmaļi — apdzīvota vieta Krāslavas novada Kaplavas pagastā;
* Upmaļi — apdzīvota vieta Alūksnes novada Liepnas pagastā;
* Upmalu cits nosaukums;
* Porečjes agrākais nosaukums.
Ivars Bērzups

**Ivars Bērzups** (dzimis  Rūjienā) ir bijušais latviešu bobslejists un uzņēmējs.

1982. gadā absolvējis Rīgas Elektromehānisko tehnikumu, 2006. gadā — biznesa augstskolu "Turība". 16 gadu vecumā sācis nodarboties ar sportu, sākotnēji trenējies vieglatlētikā (šķēpa mešana, sprints), vēlāk pievērsies bobslejam. Piedalījies trijās četrinieku sacensībās ziemas olimpiskajās spēlēs (, , ). 1984. gadā Sarajevā PSRS komandas sastāvā izcīnīja 6. vietu, pēc četriem gadiem Kalgari — 5. vietu. 1992. gadā Albērvilā, pārstāvot Latvijas izlasi, viņš izcīnīja 14. vietu. Startējis arī Pasaules čempionātā: 1986. gadā izcīnījis 7. vietu divnieku sacensībās, pēc gada — 7. vietu četrinieku sacensībās. Vairākas reizes kļuvis par PSRS un Latvijas PSR čempionu gan divniekos, gan četriniekos. 1986. gadā kopā ar Māri Poikānu izcīnījis uzvaru Pasaules kausa kopvērtējumā divniekos.

2009. gada Latvijas pašvaldību vēlēšanās startējis Babītes novada domes vēlēšanās "Demokrāti.lv" sastāvā, taču netika ievelēts.

## Atsauces

## Ārējās saites
Mario Čipollīni

**Mario Čipollīni** (; ; dzimis  Lukā), bieži saīsināti saukts kā "Čipo", ir bijušais profesionālais Itālijas šosejas riteņbraucējs, kurš īpaši izcēlās ar savām sprintera dotībām un ilgstošo dominanci (pirmā profesionālā uzvara bija 1989. gadā, bet pēdējā 2005. gadā; kopumā 191 uzvara) un spilgto personību. Viņa iesaukas bija *Il Re Leone* (*Karalis lauva*) un *Super Mario*. Viņš tika uzskatīts par vienu no savas paaudzes labākajiem sprinteriem.

## Personīgā dzīve
2022. gada jūnijā pēc apsūdzībām par vardarbību ģimenē un vajāšanu Lukas pilsētas prokurors pieprasīja divarpus gadu cietumsodu. Oktobrī Čipollīni tika notiesāts uz trim gadiem cietumā un piespriests izmaksāt kompensāciju 85 tūkstošu eiro apmērā.

## Atsauces

## Ārējās saites

* 
* Pilna karjeras statistika — Mario Čipollīni 
* Rock Racing
Agnese Ozoliņa

**Agnese Ozoliņa** (dzimusi  Jelgavā) ir bijusī latviešu peldētāja.

Piedalījusies trijās vasaras olimpiskajās spēlēs (, , ). 1996. gadā Atlantā izcīnījusi 47. vietu 50 m brīvajā stilā, pēc četriem gadiem Sidnejā — 44. vietu 50 m brīvajā stilā un 45. vietu divreiz garākā distancē. 2004. gadā Atēnās ieņēma 43. vietu 100 m brīvajā stilā. Augstākais sasniegums Pasaules čempionātā ir 1998. gadā izcīnītā 37. vieta 200 m brīvajā stilā. 2000. gada Eiropas čempionātā izcīnījusi 21. vietu 200 m kompleksajā peldējumā. Vairāk nekā 50 reizes izcīnījusi Latvijas čempiontitulu. Ozoliņai pieder vairāki Latvijas rekordi.

Studējusi Kenjona koledžā ASV (*Kenyon College*). Guvusi panākumus *North Coast Athletic Conference* (NCAA trešā divīzija) — 2002. gadā kļuvusi par NCAA čempioni 100 m brīvajā stilā, divas reizes par čempioni 200 m brīvajā stilā (2003, 2004). Tika iekļauta 1993.—2004. gada simboliskajā dekādes izlasē.

## Atsauces

## Ārējās saites
1958. gada Eiropas čempionāts basketbolā sievietēm

**1958. gada [[Eiropas čempionāts basketbolā sievietēm]]** (*EuroBasket 1958 Women*) bija 6. kontinenta čempionāts, kas norisinājās Polijā laika posmā no  līdz . Eiropas čempionātā piedalījās 10 Eiropas sieviešu basketbola valstsvienības. Uzvaru tajā izcīnīja Bulgārijas izlase.

## Vietu sadalījums

|-
|||align=left|||7||6||1||403||292||+111||**13**
|-
|||align=left|||7||6||1||468||296||+172||**13**
|-
|||align=left|||7||5||2||393||305||+88||**12**
|-
|4||align=left|||8||4||4||397||435||–38||**12**
|-
|5||align=left|||8||4||4||500||407||+93||**12**
|-
|6||align=left|||7||1||6||283||457||–174||**8**
|-
|colspan=10 height=1px bgcolor=lightgrey|
|-
|7||align=left|||6||4||2||295||231||+64||**10**
|-
|8||align=left|||6||2||4||205||324||–119||**8**
|-
|9||align=left|||5||1||4||189||253||–64||**6**
|-
|10||align=left|||5||0||5||171||304||–133||**5**
|}

## Ārējās saites
* ''FIBA Europe'' profils 
* ''Todor66'' profils
Dauguļi

**Dauguļi** var būt:
* Dauguļi — apdzīvota vieta Andzeļu pagastā
* Dauguļi — apdzīvota vieta Dikļu pagastā
* Dauguļi — apdzīvota vieta Kalniešu pagastā
* Dauguļi — apdzīvota vieta Mārsnēnu pagastā
* Dauguļi — apdzīvota vieta Nirzas pagastā
Elektronisko grāmatu lasāmierīce

[thumb|250px|Trešās paaudzes elektronisko grāmatu lasāmierīce ''[Amazon Kindle*]]

*'Elektronisko grāmatu lasāmierīce** jeb **grāmatdators*' ir pārnēsājama elektroniska iekārta, kura galvenokārt paredzēta [[elektroniskā grāmata|elektronisko grāmatu]] un periodikas lasīšanai.

Kā elektronisko grāmatu lasāmierīce var darboties jebkura ierīce, kura var attēlot uz [[ekrāns|ekrāna]] tekstu, bet specializētās iekārtas var šim mērķim optimizēt pārvietojamību, salasāmību (īpaši spožā saules gaismā) un [[akumulators|akumulatora]] darbības laiku. Viena elektroniskā grāmata var saturēt lielu apjomu teksta, nepalielinot ne grāmatas masu, ne fizisko izmēru.

== Populāras elektronisko grāmatu lasāmierīces ==
* *Amazon Kindle: Kindle, Kindle Paperwhite*
* *Barnes & Noble Nook: Nook 1st Edition, Nook Simple Touch*
* *Kobo: Kobo Glo, Kobo Touch, Kobo Mini, Kobo Arc*
* *Sony Reader*
* *PocketBook''
Dropbox

***Dropbox*** ir failu izvietošanas pakalpojums, kuru piedāvā kompānija *Dropbox, Inc.* Tas piedāvā datu glabāšanu "mākonī", failu sinhronizāciju un klienta programmatūru. *Dropbox* ļauj lietotājiem izveidot speciālu mapi uz katra no saviem datoriem, kurus *Dropbox* sinhronizē tā, ka tie izskatās pēc vienas un tā pašas mapes (ar to pašu saturu), neatkarīgi no datora, uz kura tā tiek izmantota. Šajā mapē izvietotie faili ir pieejami arī no tīmekļa vietnes un viedtālruņu lietotnēm. Tiek piedāvāta arī iespēja izveidot mapi, kuras saturs tiek sinhronizēts ar kāda cita lietotāja mapi.

## Ārējās saites

*